**Forbilledlig brancheløsning til medicinalgrossist**

**I Sloveniens hovedstad Ljubljana har SSI Schäfer bygget et af de mest moderne distributionscentre i Mellemeuropa for medicinalgrossisten Salus. Det er et anlæg med helhedsorienteret konceptudvikling, som forbinder forskellige lager- og plukkeområder med hinanden.**

**Ljubljana, Slovenien.** Inden for lager og logistik kræver differentierede vare- og ordrestrukturer maksimal fleksibilitet og intelligent samspil mellem plukkestrategierne. For at opfylde disse krav har SSI Schäfer bygget et af de mest moderne distributionscentre i Mellemeuropa for Salus, Sloveniens førende grossist for farmaceutiske og medicinske produkter. *”I det gamle anlæg havde vi nået grænsen for vores kapacitet”,* fortæller Salus-projektleder Andrej Hočevar. *”Desuden lå det ikke ret gunstigt trafikmæssigt, så vi besluttede derfor at bygge et nyt distributionscenter. Det har bedre plads og er mere effektivt takket være det moderne udstyr og procesudformningen. Det sikrer vores kunder en bedre service*”. SSI Schäfer fik ordren som totalleverandør for den interne logistik. Resultatet er et anlæg, som så absolut kan kaldes en forbilledlig brancheløsning med de mange specialløsninger, der opfylder kravene inden for medicinalhandlen.

Lageret i det nye distributionscenter i Ljubljana rummer 13.000 forskellige artikler fordelt på otte artikelgrupper med 11 artikeltyper. Den gennemsnitlige lagerbeholdning er ca. 6 mio. enheder. Lagerkomplekset omfatter 30 lagerområder med fire forskellige temperaturzoner. I Salus’ nye distributionscenter bliver ordrer, som skal leveres til apoteker, sygehuse og indkøbsenheder, samlet efter et helhedsorienteret koncept, som SSI Schäfer har udarbejdet. Dette koncept tager højde for ordrerelateret plukning i flere etaper på basis af flere forskellige plukkestrategier, nogle over tre etager.

Til lagring af paller er der et fuldautomatisk højlager med seks krangange og to kurvegående pallekraner. Her er der over 5.100 lagerpladser til rådighed til enkeltdyb lagring af paller med en vægt på hver 1.000 kg. Til cross-docking af hele paller er der desuden oprettet et separat håndteringsområde. Lagring og plukning af enkelte artikler sker med et miniloadlager og et Schäfer Carousel-system (SCS). Desuden er der to manuelle lagerområder i distributionscentret: Et særligt kompleks til lagring af temperaturstyrede varer og områder til plukning af store mængder. Hos Salus bliver alle lager- og plukkeområder samt de tilhørende håndteringsprocesser styret af SSI Schäfers lagerstyringssystem WAMAS. *”Ved hjælp af it har vi fundet en systemteknisk såvel som processtyringsmæssig løsning på et af de mest krævende projekter i de senest år med sammenfletning og omfattende it-styring af de forskellige systemer og håndteringsstrategier”*, mener Peter Diener, projektleder fra SSI Schäfer. *”Den opnåede procesoptimering giver Salus ekstremt hurtige gennemløbstider, væsentligt forbedret flow og højere processikkerhed på trods af det meget store antal artikelnumre.”*

*”Med den enestående systemkombination, den omfattende automatisering af processerne og systemernes kapacitet kan vi plukke og levere op til 300 ordrer dagligt med i alt 10.000 til 12.000 ordrelinjer”*, fortæller Hočevar. Det kræver intelligent vareflow. SSI Schäfer havde testet vareflowets belastningsevne allerede før anlæggets installation ved hjælp af simulationsprojekter i udviklings- og planlægningsfasen.

#### Billedtekst

* AKL\_23
	+ Medarbejderne plukker de korrekte ordrenumre ved hjælp af integrerede Pick-by-Light-systemer og lægger dem direkte i transportkasserne.
* SCS\_04
	+ Schäfers Carosel-system står for superdynamisk enkeltstykplukning med op til 1.000 pluk pr. time og medarbejde

#### For mere information kontakt:

Presseansvarlig for SSI Schäfer Northern Europe, Kasper Pihl

Tel. +45 96 52 54 39, e-mail: kasper.pihl@ssi-schaefer.dk

#### Om SSI Schäfer A/S

SSI Schäfer A/S, Hadsund, er et datterselskab af den tyske SSI Schäfer koncern. Virksomheden leverer, producerer og implementerer logistikløsninger i form af lagerinventar og logistik, komplette optimerende løsninger, herunder både manuel og fuldautomatisk produktion og plukning. SSI Schäfer koncernen er en af verdens største og førende inden for sit felt med selskaber i mere end 50 lande.

For yderligere information se: [www.ssi-schaefer.dk](http://www.ssi-schaefer.dk)